62021CJ0633_INF
Решение на Съда (десети състав) от 16 февруари 2023 г. —Комисия/Гърция (Пределно допустими стойности — ΝΟ2)
(Дело C‑633/21) (
1
)
„Неизпълнение на задължения от държава членка — Околна среда — Директива 2008/50/ЕО — Качество на атмосферния въздух — Член 13, параграф 1 и приложение XI — Системно и постоянно превишаване на пределно допустимите стойности за азотен диоксид (NO2) в агломерацията на Атина (Гърция) — Член 23, параграф 1 — Приложение XV — „Възможно най-кратък“ период на превишаване — Подходящи мерки“
1.
Иск за установяване на неизпълнение на задължения — Предмет на спора — Определяне по време на досъдебната процедура — Отчитане на факти, настъпили след приемането на мотивираното становище — Условия — Факти от същото естество и съставляващи същото поведение като първоначално посочените
(член 258 ДФЕС)
(вж. т. 31)
2.
Околна среда — Атмосферно замърсяване — Качество на атмосферния въздух — Директива 2008/50 — Пределно допустими стойности за опазване на човешкото здраве — Системно и постоянно превишаване — Неизпълнение на задължения
(член 13 от Директива 2008/50 на Европейския парламент и на Съвета и приложение XI към нея)
(вж. т. 33—38; т. 1 от диспозитива)
3.
Околна среда — Атмосферно замърсяване — Качество на атмосферния въздух — Директива 2008/50 — Пределно допустими стойности за опазване на човешкото здраве — Азотен диоксид — Надвишаване — Критерии за оценяване — Превишаване на пределно допустима стойност, измерено в отделен пункт за вземане на проби — Допустимост
(член 13, параграф 1 и член 23, параграф 1 от Директива 2008/50 на Европейския парламент и на Съвета и приложение XI към нея)
(вж. т. 39)
4.
Околна среда — Атмосферно замърсяване — Качество на атмосферния въздух — Директива 2008/50 — Пределно допустими стойности за опазване на човешкото здраве — Азотен диоксид — Надвишаване — Последици — Задължение на държавата членка да изготви коригиращ план за действие — Срок — Неприемане на подходящи и ефикасни мерки, които да гарантират възможно най-кратък период на превишаване — Неизпълнение на задължения
(член 13, параграф 1 и член 23, параграф 1 от Директива 2008/50 на Европейския парламент и на Съвета и приложение XI и раздел А от приложение XV към нея)
(вж. т. 54—68; т. 1 от диспозитива)
Диспозитив
1)
Като
–
е превишавала системно и трайно, от 2010 г. до 2020 г. включително, пределно допустимите годишни стойности, приложими за азотния диоксид (ΝΟ2) в агломерацията на Атина (ΕL0003), Република Гърция не е изпълнила задължението си по член 13 от Директива 2008/50/EО на Европейския парламент и на Съвета от 21 май 2008 година относно качеството на атмосферния въздух и за по-чист въздух за Европа във връзка с приложение XI към тази директива, и
–
като не е приела, считано от 11 юни 2010 г., подходящи мерки, за да гарантира спазването на пределно допустимите годишни стойности, приложими за NO2 в тази агломерация, Република Гърция не е изпълнила задълженията си по член 23, параграф 1 от Директива 2008/50 във връзка с точка A от приложение XV към посочената директива, и по-конкретно задължението да следи за това плановете във връзка с качеството на атмосферния въздух да предвиждат подходящи мерки, така че периодът на превишаване на тези пределно допустими стойности да бъде възможно най-кратък.
2)
Осъжда Република Гърция да заплати съдебните разноски.
(
1
)	ОВ C 513, 20.12.2021 г.